[bookmark: _Hlk183076718]                                                           Pirkimo sąlygų 1 priedas 
„Užsakovo užduotis (techninė specifikacija)“

[bookmark: _Hlk233723071]UŽSAKOVO UŽDUOTIS (TECHNINĖ SPECIFIKACIJA)

Reikalavimai sutarties vykdymui:
1) Rangovo dokumentai pateikiami skaitmeniniu formatu, o teisės aktų numatytais atvejais ir (ar) Užsakovo prašymu – ir popierine forma. Rangovas privalo pateikti Užsakovui įrenginių ir gaminių naudojimo instrukcijas lietuvių kalba. Rangovas turi įvykdyti Užsakovo ar Užsakovo nurodyto personalo mokymus dėl visų valdomų objekto sistemų ir kt. mokymus.
2) Rangovo dokumentams priskiriamas žemės darbų leidimas ir želdinių kirtimo leidimas (medžių atkuriamąją vertė sumoka Užsakovas).
3) Nuo sezono priklausantys teritorijos apželdinimo/atstatymo į buvusią padėtį darbai gali būti atlikti po statybos užbaigimo.
4) Užsakovas privalo išnagrinėti Rangovo pirmą kartą pateiktą Rangovo dokumentą, kaip galima greičiau, bet ne ilgiau nei per 10 darbo dienų.
5) Mokėjimai Rangovui už atliktus darbus ir suteiktas paslaugas atliekami pateikus dokumentus, patvirtinančius atliktus darbus, suteiktas paslaugas (sąskaitą faktūrą, suteiktų paslaugų, atliktų darbų priėmimo perdavimo aktą) ne vėliau kaip per 30 kalendorinių dienų nuo tinkamų mokėjimo dokumentų gavimo dienos.
6) Statybvietės ribos – Statinio projekte nurodyta darbų zona. Statybvietė perduodama per 30 dienų nuo sutarties įsigaliojimo dienos. Rangovas atsakingas už statybvietės, laikinų privažiavimo kelių įsirengimą statybos laikotarpiu, statybos darbų organizavimo plano su eismo organizavimo schemomis parengimą ir derinimą nustatyta tvarka, leidimų eismo uždarymui ar ribojimui gavimą, užtikrinant patekimą į savininkų ar naudotojų teritorijas.
7) Užsakovui įgaliojus, Rangovas, vadovaudamasis Lietuvos Respublikos statybos įstatymo 14 straipsnio 1 dalies 12 punktu, pateikia pranešimą apie statybos darbų pradžią Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ arba raštu Valstybinei teritorijų planavimo ir statybos inspekcijai prie Aplinkos ministerijos, nurodydamas statybos pradžios datą ir statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-871 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“, (toliau – Reglamentas), 39 punkte nurodytus duomenis.
8) Informacinis stendas Rangovo turi būti įrengiamas pagal galiojančių teisės aktų reikalavimus.
9) Informacinio stendo „DĖMESIO! PAKILO DARBŲ VĖJAI – Grėsmės nekelia – tik miesto lygį“ įrengimas statybvietėje pagal parengtus maketus. Įsivertinti 3 vienetus. Žymėjimas su lentele (stulpai, aliuminio kompozitas + laminuotas lipdukas). Reikalavimai: dydis – ne mažesnis kaip 1500x1000mm (atsižvelgiant į darbų pobūdį gali būti ir kitų matmenų), naudoti spalvas, tekstą, stilių, kaip nurodyta pavyzdyje 1 pav.:
[image: ]1 pav. Informacinės lentos/stendo/plakato pavyzdys

10) Energijos (elektros) ir kt. laikinus tinklus Rangovas įrengia pats savo sąskaita. Už energiją (elektrą) ir kt. paslaugas moka Rangovas.
11) Rangovas turi įrengti laikiną patalpą gamybiniams pasitarimams. Rangovas turi užtikrinti gamybinių pasitarimų protokolavimą. Rangovas privalo netrukdyti dirbti specialistams, atliekantiems darbus, vykdantiems techninę priežiūrą, statytojo atstovams bei atsižvelgti į jų teikiamas pastabas ir teisėtus reikalavimus. Darbų vykdymo metu privaloma laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų.
12) Bandymai atliekami pagal teisės aktų, Statinio projekto ir įrenginių gamintojo reikalavimus.
13) Į Rangovo darbų apimtį taip pat įeina: žemės sklypo su statiniais geodezinių nuotraukų atlikimas; žemės sklypo kadastro duomenų pakeitimas – atnaujinimas (pateikti PDF ir DWG formatu); Statybinių medžiagų, gaminių, paslėptų darbų kokybės tyrimai (rangovo savikontrolė), pateikiant Statytojui (jo atstovui) ataskaitas; nekilnojamojo daikto kadastro duomenų bylų parengimas/patikslinimas/papildymas/taisymas su kadastro tvarkytojo išankstine patikra ir suderinimas su VĮ Registro centru (pateikti PDF ir DWG formatu); statinio (dalies) ekspertizės paslaugos užsakymas ir apmokėjimas dėl deklaracijų apie statybos užbaigimą tvirtinimo; visa reikalinga išpildomoji dokumentacija objekto pridavimui įteisinti; visos reikalingos dokumentacijos pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ sukomplektavimas ir pateikimas Užsakovui.
14) [bookmark: _Hlk116933857]Statybos darbus vykdyti vadovaujantis inžinerinių tinklų operatorių (savininkų) išduotomis sąlygomis. Prieš pradedant darbus Rangovui būtina apie tai informuoti inžinerinių tinklų operatorius (savininkus) ir darbus atlikti jiems dalyvaujant.
15) [bookmark: _Hlk167448205] Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau – Aprašas) nustatytų kriterijų taikymas:
15.1) pagal Aprašo 4.3 p.: Rangovas atliekamiems darbams per visą jų vykdymo laikotarpį turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais. Rangovas įsipareigoja ne vėliau kaip per 10 darbo dienų nuo Sutarties įsigaliojimo dienos Užsakovui pateikti arba (1) nepriklausomos įstaigos išduotą galiojantį sertifikatą dėl nustatytų aplinkos apsaugos vadybos sistemos standartų arba (2) kitus lygiaverčius aplinkos apsaugos vadybos užtikrinimo priemonių įrodymus, kurie patvirtintų, kad Rangovo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus (pvz. tai gali būti Rangovo taikomų aplinkos apsaugos vadybos priemonių aprašymas, atitinkantis visus Aprašo 10 punkte nustatytus reikalavimus). Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Jei Rangovas per nustatytą terminą nepateikia nurodytų dokumentų, Rangovui taikoma Sutarties Specialiosiose sąlygose nurodyta bauda.
Jei Rangovas pateikia Užsakovui ties numeriu (1) nurodytus dokumentus: per visą darbų vykdymo laikotarpį Rangovas privalo turėti galiojantį aplinkos apsaugos vadybos sistemos standartą ir turėti tai patvirtinančius dokumentus bei, atliekant darbus, taikyti įdiegtos aplinkos apsaugos vadybos sistemos reikalavimus. Jei Rangovo ar ūkio subjektų grupės nario, ar subrangovo (jei vykdant Sutartį jie pasitelkiami) turimas aplinkos apsaugos vadybos sistemos sertifikato galiojimas baigiasi iki darbų, kuriems turi būti taikomi aplinkos apsaugos vadybos sistemos standarto reikalavimai, pabaigos, Rangovas privalo užtikrinti, kad bus pratęstas turimas sertifikatas (įsigytas naujas) ir nedelsdamas pateikti tai pagrindžiančius dokumentus Užsakovui. Aplinkos apsaugos vadybos sistemos sertifikatas turi būti išduotas nepriklausomos įstaigos. Jei Rangovas nepateikia reikalaujamo sertifikato, ar Užsakovui nustačius, kad Rangovas nesilaiko šiame papunktyje nurodytų įsipareigojimų, Rangovui taikoma Sutarties Specialiosiose sąlygose nurodyta bauda. Jei aplinkos apsaugos vadybos sistemos sertifikatas pasibaigtų ir nebūtų pratęstas arba būtų sustabdytas, ar nutrauktas jo galiojimas, Užsakovas turi teisę nutraukti Sutartį.
Jei Rangovas pateikia Užsakovui ties numeriu (2) nurodytus dokumentus: per visą darbų, kuriems taikomi aplinkos apsaugos vadybos sistemos reikalavimai, vykdymo laikotarpį Rangovas atliekamiems darbams privalo taikyti lygiavertes aplinkos apsaugos vadybos užtikrinimo priemones, kurias pateikė aukščiau šiame punkte nurodyta tvarka. Nustačius, kad Rangovas nesilaiko šiame papunktyje nurodytų įsipareigojimų, Rangovui taikoma Sutarties Specialiosiose sąlygose nurodyta bauda ir trūkumai turi būti ištaisyti.
Jeigu Rangovas pats atitinka šį reikalavimą, tačiau pasitelkia subrangovus nurodytiems darbams atlikti, kuriems yra keliamas šis reikalavimas, tokiu atveju subrangovai turi laikytis reikalaujamo aplinkos apsaugos vadybos standarto, atsižvelgiant į jų prisiimamus įsipareigojimus Sutarčiai vykdyti. Įrodymui Rangovas turi pateikti: Rangovo vidaus dokumentą (pvz., įmonės patvirtintą aplinkos apsaugos politiką ar kitus dokumentus) arba su subrangovu pasirašytą susitarimą, arba kitą dokumentą, kuriame yra aprašyta, kad subrangovas turi laikytis Rangovo aplinkos apsaugos vadybos standarto tiek, kiek jis taikomas atsižvelgiant į subrangovo prisiimamus įsipareigojimus Sutarčiai vykdyti bei nustatyta Rangovo atsakomybė prižiūrėti, kad subrangovas vadovautųsi Rangovo turimu aplinkos apsaugos vadybos standartu..
16) Statybos darbus vykdyti vadovaujantis inžinerinių tinklų operatorių (savininkų) išduotomis sąlygomis. Prieš pradedant darbus būtina apie tai informuoti inžinerinių tinklų operatorius (savininkus) ir darbus atlikti jiems dalyvaujant.
17) Užbaigus rangos darbus visa rangos metu pažeista (-i) / sugadinta (-i) infrastruktūra, inžineriniai tinklai, želdiniai ir kt. objektai/elementai privalo būti Rangovo atstatyti į buvusią padėtį.
18) Rangovas turi pateikti Užsakovui su Klaipėdos m. sav. Išmanaus skaitmeninio miesto skyriumi suderintą geodezinę (topografinę) nuotrauką atlikus visus statybinius darbus (dwg formatu).
19) [bookmark: _Hlk149220734]Užsakovui suteikus įgaliojimą teikti prašymą į el. sistemą „Infostatyba“ dėl objekto pripažinimo tinkamu naudoti ir gauti deklaraciją apie statybos užbaigimą ir (ar) statybos užbaigimo aktą  (rekomenduojame informuoti įgaliotus asmenis, įmones, kuriems suteikta teisė atlikti būtinus veiksmus „Infostatyboje“, užpildžius deklaraciją apie statybos užbaigimą, perduoti peržiūrai Turto valdymo skyriui (el. paštu ausra.ruliene@klaipeda.lt); statytojas - Klaipėdos miesto savivaldybė, kodas – 111100775), bei atlikti teisinę objekto registraciją Nekilnojamojo turto registre (NTR). Rangovas privalo įsivertinti išlaidas (apmokėjimus) už deklaraciją apie statybos užbaigimą ir (ar) statybos užbaigimo aktą, teikiant dokumentaciją per „Infostatybą“ el. sistemą ir už teisinę registraciją NTR (jos metu patiriamas visas išlaidas).
20) Rangovas privalo darbų vykdymo eigoje susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių, patvirtintų Klaipėdos miesto savivaldybės tarybos 2011-11-24 sprendimu Nr. T2-370.
21) Rangovas privalo darbus vykdyti vadovaudamasis Klaipėdos miesto savivaldybės administracijos direktoriaus 2017 m. balandžio 18 d. įsakymu Nr. AD1-938 „Dėl leidžiamo statybos darbų pradžios ir pabaigos laiko nustatymo, triukšmo kontrolierių skyrimo ir triukšmo šaltinių valdytojų, vykdančių statybos darbus gyvenamosiose patalpose ir gyvenamosiose teritorijose ir nesančių ūkio subjektais, planinių patikrinimų taisyklių patvirtinimo“. Darbai gali būti vykdomi nuo pirmadienio iki penktadienio (imtinai), išskyrus Lietuvos Respublikos darbo kodekse nustatytas švenčių dienas ir Lietuvos Respublikos Vyriausybės paskelbtas nedarbo dienas, nuo 9.00 val. iki 19.00 val., o šeštadieniais – nuo 10.00 val. iki 16.00 val.
22) Jeigu apibūdinant pirkimo objektą techniniame darbo projekte/techninėje užduotyje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.   
23) Rangovas įsipareigoja Lietuvos Respublikos statybos įstatymo (toliau – Statybos įstatymas) 221 str. nustatyta tvarka (https://e-seimas.lrs.lt/portal/legalAct/lt/TAD/TAIS.26250/asr/) būti atsakingu už statybvietėje esančių asmenų indentifikavimą,  užtikrinant, kad visi statybvietėje esantys fiziniai asmenys turėtų kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų Statybos įstatymo 221 1 ir 2 dalyse nustatytais atvejais ir tvarka. Už šios pareigos nevykdymą Rangovas įsipareigoja atsakyti Statybos įstatymo ir Lietuvos Respublikos administracinių nusižengimų kodekso nustatyta tvarka. Šiuo užsakovo užduotyje numatomu įsipareigojimu išreiškiamas Užsakovo įgaliojimas Rangovui pagal Statybos įstatymo 221 str.
24) [bookmark: _Hlk167448222]Rangovas kartu su Rangovo atliktų darbų perdavimo Užsakovui aktu privalo pateikti garantinių įsipareigojimų įvykdymo užtikrinimą, kurio dydis numatytas Specialiosiose sąlygose. Jeigu Rangovas pateikia draudimo bendrovės laidavimo draudimo raštą, tai kartu su šiuo laidavimo draudimo raštu Rangovas turi pateikti ir mokestinio pavedimo kopiją, kad draudimo įmoka už išduotą laidavimo draudimo raštą yra sumokėta.
25) Rangovas turi koordinuoti statybos darbus su Perkančiosios organizacijos rangovu,  atliekančiu Smeltalės upės valymo/gilinimo darbus.
27) Rangovas privalo parengti ir pateikti Užsakovui Grafiką (Sutarties specialiųjų sąlygų priedas Nr. 15), kuriame turi numatyti kalendoriniais metų ketvirčiais suskirstytus vykdomus darbus, darbų vykdymo eiliškumą ir tarpusavio priklausomybę, laikydamasis darbų galutinio termino (dalių galutinių terminų).

